

|  |  |
| --- | --- |
|  |  |
|  | Υποδιεύθυνση ΕπικοινωνίαςΔημοσίων Σχέσεων και Κοινωνικής Ευθύνης |

09 Οκτωβρίου, 2024

# Αστυνομική Ανακοίνωση 1

# Αναφορικά με δημοσίευμα Εφημερίδας ημερομηνίας 9/10/2024

Σε σχέση με πρωτοσέλιδο δημοσίευμα σημερινής εφημερίδας, η Αστυνομία αναφέρει τα ακόλουθα:

Στις 26/09/2024, ημέρα της απόδρασης, ο τέως Αρχηγός Αστυνομίας έθεσε σε διαθεσιμότητα τρία μέλη της Αστυνομίας (Μ.Μ.Α.Δ.) και όρισε ερευνώντα λειτουργό, Αξιωματικό του ΤΑΕ.

Στις 29/9/2024, παύθηκε ο τέως Αρχηγός Αστυνομίας και στις 02/10/2024 διορίστηκε ο νέος Αρχηγός Αστυνομίας, ο οποίος τοποθέτησε στις 03/10/2024 τον κ. Χ. Φιλιππίδη Διευθυντή του Τμήματος Καταπολέμησης Εγκλήματος. Ο συγκεκριμένος Αξιωματικός βρισκόταν με άδεια απουσίας και ανέλαβε καθήκοντα στην Αστυνομία στις 07/10/2024. Ο νέος Αρχηγός κατά την ίδια ημέρα, Δευτέρα 07/10/2024, έδωσε οδηγίες όπως με την ανάληψη των καθηκόντων του κ. Φιλιππίδη να αντικατασταθεί ο ερευνών Αξιωματικός, από άλλον Αξιωματικό, ο οποίος δεν έχει καμία σχέση με το Τμήμα όπου έχει τοποθετηθεί ο κ. Φιλιππίδης.

Ο Υπουργός ενημερώθηκε από το νέο Αρχηγό της Αστυνομίας στις 06/10/2024 για την απόφασή του να αντικαταστήσει τον ερευνώντα Αξιωματικό του ΤΑΕ, με άλλον Αξιωματικό εκτός ΤΑΕ, εξού και οι δηλώσεις του Υπουργού σε ραδιοφωνική του συνέντευξη την επομένη το πρωί, Δευτέρα 07/10/202, σχετικά με το πιο πάνω θέμα.

Απώτερος σκοπός, είναι να διεξαχθεί μια διαφανής και ανεξάρτητη διαδικασία και να μην υπάρξουν οποιεσδήποτε σκιές σε σχέση με τη διερεύνηση της όλης υπόθεσης.

#

#  Κλάδος Επικοινωνίας